Dialyse Arkiv - Nyreforeningen Dialyse Arkiv - Nyreforeningen
Under den europæiske nyrekongres, som foregår i København i disse dage, er der arrangeret et løb, ”Run for Kidneys 2018”. Deltagerne i kongressen kan deltage, og en af Nyreforeningens frivillige har valgt at stille op.
”Jeg tænkte, at jeg da godt lige kunne snuppe 5 km sammen med alle lægerne – bare for at vise at man sagtens kan den slags som dialysepatient med kun ét ben,” siger Henning Søndergaard.
Henning Søndergaard på 52 år har siden sin ungdom kæmpet med bl.a. nyresygdom og har siddet i kørestol siden han var 10 år gammel. Han er i dialyse hver nat for at få renset sit blod, fordi hans nyrer ikke længere kan.
”I Nyreforeningen møder vi livet i alle dets afskygninger i form af håb, sorg, glæde, frustration, livsmod, frygt etc. Derfor insisterer vi på livskvalitet og livsglæde. Henning er et fantastisk eksempel på, at man trods modgang og handicap alligevel kan gøre de ting, som gør en glad. Han udfordrer både sig selv og de sundhedsprofessionelle med sin tilgang til livet som patient. Derfor overrasker det mig slet ikke, at han nu har udfordret nyrelægerne i Run for Kidneys,” siger Malene Madsen, næstformand i Nyreforeningen.
Du kan møde op på Amager Fælled og heppe på Henning, hvis du har lyst. Løbet starter kl. 16 fredag den 25. maj. Læs mere om Run for Kidneys 2018. Du kan også følge vores opdateringer fra startområdet og målområdet på Nyreforeninges facebook-side.
14. december 2015 /i Nyheder /af Karina Krammer
Og Odense Universitetshospital er bedst til nyretransplantation. Det er resultatet af Dagens Medicins årlige kåring af de bedste hospitaler i Danmark.
Vurderingen af kvaliteten af hospitalernes dialysebehandling er baseret på to parametre: Andelen af patienter hvor dialyse sker planlagt og andelen af patienter som tidligt bliver henvist til en nefrologisk afdeling. Her klarer Viborg sygehus sig altså bedst, og bliver derudover også kåret som Danmarks bedste mellemstore hospital.
Odense Universitetshospital er bedst til nyretransplantation. Her har man 100 % overlevelse hos nyretransplanterede indenfor 1 år efter transplantationen. Alle transplantationssteder (Odense, Aarhus og Rigshospitalet) har dog en høj overlevelse, som er steget støt de sidste tre år.
Ser man samlet på nyreområdet (dialyse og nyretransplantation) klarer Aarhus Universitetshospital sig bedst, fordi de får en pæn score på begge områder, og dermed får de det højeste gennemsnit. Aarhus Universitetshospital vinder desuden titlen som Danmarks bedste store hospital for ottende gang.
I kåringen af Danmarks bedste hospitaler vægter omdømme og patienttilfredshed hver 10 %, mens de resterende 80 % er vurderingen af sygehusenes behandlingskvalitet baseret på data for 67 behandlinger og undersøgelser – heriblandt dialyse og nyretransplantation.
https://nyre.dk/wp-content/uploads/2015/03/dialyse-bivirkninger.jpg 1536 2048 Karina Krammer https://nyre.dk/wp-content/uploads/2014/08/nyreforeningen-logo-1.jpg Karina Krammer2015-12-14 11:11:422016-01-04 10:14:55Viborg er bedst til dialyse